
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 654 

6 Σεπτεμβρίου 1999 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση Πολεοδομικής μελέτης τμήματος της πολεο- 
δομικής ενότητας Ε του Δήμου Καστοριάς (Ν. Κα¬ 
στοριάς). 1 

ΑΠΟΦΑΣΕΙΣ 

Κήρυξη ως αναδασωτέας εκτάσεως - 4,417 στρεμμά¬ 
των - στη θέση «Ζενίθ» Κοινότητος Μαρκοπούλου 
Ωρωπού, του Νομού Αττικής. 2 

Κήρυξη ως αναδασωτέας εκτάσεως 0,650 στρεμμά¬ 
των στη θέση «Τζαβέλλο» Κοινότητας Γραμματι¬ 
κού, του Νομού Αττικής. 3 


Δ ΙΑΤΑΓΜΑΤ Α ( ι> 

Έγκριση Πολεοδομικής μελέτης τμήματος της πολεοδο¬ 
μικής ενότητας Ε του Δήμου Καστοριάς (Ν. Καστο¬ 
ριάς). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη; 

1Τις διατάζεις των άρθρων 6 (παρ. 1,4, 5 και 6), και 7 
(παρ. 1, 2 και 4), του Ν. 1337/1983 «Επέκταση των πολεο- 
δομικών σχεδίων, οικιστική ανάπτυξη και σχετικές ρυθμί¬ 
σεις» (Α’ 33),όπως το άρθρο 6 τροποποιήθηκε με την παρ. 
2 του άρθρου 8 του Ν. 1512/1985 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α’ 4). 

2. - Τις διατάξεις του άρθρου 3,του Ν. Δ/τος της 17.7. 
1923 «Περί σχεδίων πόλεων κλπ.» (Α’ 228) όπως μεταγε¬ 
νέστερα τροποποιήθηκε και συμπληρώθηκε. 

3. - Τις διατάξεις των άρθρων 3, 6, 7, 8, 9, και 16 του Ν. 
1577/1985 «Γενικός Οικοδομικός Κανονισμός» (Α’ 210) ό¬ 
πως τροποποιήθηκαν με το άρθρο 13 (παρ. 1, 2,3) του Ν. 
1647/1986 «Οργανισμός Κτηματολογίου και Χαρτογρα- 
φήσεων/Ελλάδας «ΟΚΧΕ» και άλλες σχετικές διατάξει 
ς»(Α’ 141) και το άρθρο 1 (παρ.3, 4) του Ν.1772/1988 
«Τροποποίηση διατάξεων του Ν. 1577/1985 «ΓΟΚ» και άλ¬ 
λες σχετικές διατάξεις» (Α’ 91). 


4. -Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α’ 154) και αντικα- 
ταστάθηκε με την παραγ. 2α του άρθρου 1 του 
Ν.2469/1997 (Α’38). 

5. - Την 40462/2020/26.6.1987 απόφαση του Υπουργού 
Περιβάλλοντος, Χωροταξίας και Δημοσίων Έργων «Έ¬ 
γκριση Γενικού Πολεοδομικού Σχεδίου (Γ.Π.Σ.) του Δή¬ 
μου Καστοριάς και των Κοινοτήτων Μανιακών και Λεύκης 
(Ν.Καστοριάς)» (Δ' 951) όπως τροποποιήθηκε με την 
4581/754/7.2.1991 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Τροποποίηση 
του γενικού πολεοδομικού σχεδίου Δήμου Καστόρι ας (Ν. 
Καστοριάς)» (Δ’ 84) και αναδημοσιεύτηκε με την 
73075/4640/20-7-1995 όμοια, απόφαση (Δ’ 832). 

6. - Την 48/1998 γνωμοδότηση του δημοτικού συμβουλί¬ 
ου Καστοριάς. 

7. - Την 214/1998 γνωμοδότηση;του Κεντρικού Συμβου¬ 
λίου Χωροταξίας Οικισμού και Περιβάλλοντος. 

8. - Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

9. - Την 176/1999 γνωμοδότηση του Συμβουλίου της Ε¬ 
πικράτειας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο τμήματος της πολε¬ 
οδομικής ενότητας Ε του Δήμου Καστοριάς (Ν. Καστο¬ 
ριάς) με τον καθορισμό οικοδομήσιμων χώρων, οδών, πε¬ 
ζοδρόμων, κοινοχρήστων χώρων, κοινοχρήστων χώρων 
πρασίνου, χώρων στάθμευσης, .χώρου βρεφονηπιακού- 
Παιδικού σταθμού, αίθουσας πολλαπλών χρήσεων, πάρ- 
κου-παιδικής χαράς, κοινοχρήστου χώρου-πάρκου και 
δημοτικού χώρου αναψυχής, όπως οι ρυθμίσεις αυτές 
φαίνονται, στο σχετικό πρωτότυπο διάγραμμα σε κλίμακα 
1:1000 που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την 16925/1999 
πράξη του και που αντίτυπο του σε φωτοσμίκρυνση δη¬ 
μοσιεύεται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής της οποίας το 
πολεοδομικό σχέδιο εγκρίνεται με το άρθρο 1 του παρό¬ 
ντος. 

Άρθρο 3 

Στους οικοδομήσιμους χώρους της παραπάνω περιο¬ 
χής επιτρέπεται η χρήση αμιγούς κατοικίας, όπως προσ¬ 
διορίζεται από το άρθρο 2του από 23.2.1987 Π. Δ^ος (Δ' 
166). 

Άρθρο 4 

Στο πρόσωπο των οικοπέδων, οι κοδομημένων ή μη που 
βρίσκονται στη περιοχή της οποίας εγκρίνεται το πολεο- 
δομικό σχέδιο, επιβάλλεται προκήπιο πλάτους τεσσάρων 
(4) και έξι (6) μέτρων, όπως φαίνεται στο διάγραμμα του 
άρθρου 1. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων ορί¬ 
ζονται κατά τομείς Β και Γ.όπως φαίνονται στο διάγραμμα 
του άρθρου 1, ως εξής: 

Α. Τομέας Β. 

1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: πεντακόσια (500) τ. μέτρα 

2. Μέγιστο ποσοστό κάλυψης των οικοπέδων: πενήντα 
τοις εκατό (50 %) της επιφάνειας τους. 

Β Τομέας Γ. 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: τριακόσια (300) τ. μέτρα 

2. Μέγιστο ποσοστό κάλυψης: εξήντα τοις εκατό (60 %) 
της επιφάνειας τους. 

Γ. Και για τους δυο τομείς, Β και Γ ισχύουν τα παρακά¬ 
τω: 

1. Επιπλέον των προϋποθέσεων της παραγράφου 1 των 
ενοτήτων Α και Β, απαιτείται όπως α) στο οικοδομήσιμο 


τμήμα των οικοπέδων εγγράφεται κάτοψη κτιρίου με ελά¬ 
χιστη επιφάνεια πενήντα (50.00) τ. μέτρα και ελάχιστη 
πλευρά πέντε (5.00) μέτρα και β) τα οικόπεδα δεν δημι- 
ουργήθηκαν από κατάτμηση που έγινε κατά παράβαση 
των διατάξεων του από 15.1.1986 π. Δ/τος (Δ’ 125). 

2. Συντελεστής δόμησης: οκτώ δέκατα (0,8). 

3. Μέγιστο επιτρεπόμενο ύψος των ανεγερθησομένων 
κτιρίων: οκτώ και μισό (8,50) μέτρα. 

Πάνω από το μέγιστο επιτρεπόμενο ύψος επιβάλλεται η 
κατασκευή στέγης με κλίση μέχρι 35%. 

4. Για την έκδοση οικοδομικής άδειας απαιτείται έλεγ¬ 
χος από την αρμόδια Επιτροπή Πολεοδομικού και Αρχιτε¬ 
κτονικού Ελέγχου (ΕΠΑΕ). 

5. Στο Ο.Τ. που χαρακτηρίζεται ως δημοτικός χώρος α¬ 
ναψυχής επιτρέπεται η ανέγερση ελαφρών κατασκευών 
με μέγιστη καλυπτόμενη επιφάνεια 200 τ.μ., μέγιστο επι¬ 
τρεπόμενο ύψος 4 μέτρα και μετά από έγκριση της θέσης 
και μορφής αυτών από την ΕΠΑΕ. 

Άρθρο 6 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 2 Αυγούστου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΑΠΟΦΑΣΕΙΣ 

Αριθ. 3347 (2) 

Κήρυξη ως αναδασωτέας εκτάσεως - 4,417 στρεμμάτων - 
στη θέση «Ζενίθ» Κοινότητος Μαρκοπούλου Ωρωπού, 
του Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 «Περί Διοικητικής Απο- 
κεντρώσεως», όπως αυτές τροποποιήθηκαν μεταγενέ¬ 
στερα με το Ν.Δ. 532/70. 

2. Τις διατάξεις του Ν. 2503/1997 «Διοίκηση, Οργάνω¬ 
ση, Στελέχωση της Περιφέρειας κ.λ,π.». 

3. Τις διατάξεις της παρ. 3 του άρθρου 117 του Συντάγ¬ 
ματος της Χώρας. 

4. Τις διατάξεις του Ν. 998/79 «Περί προστασίας των Δα¬ 
σών εν γένει εκτάσεων της Χώρας» και ειδικότερα: 

α) του άρθρου 41 παρ. 1, β) του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80 «περί οδηγιών για τις αναδασω¬ 
τέες εκτάσεις», β) 182447/3040/24.9.1980. 

6. Την αριθ. 4144/20.7.1999 πρόταση του Δασαρχείου 
Καπανδριτίου σχετικά με την κήρυξη ως αναδασωτέας, 
της αναφερομένης στο θέμα εκτάσεως, αποφασίζουμε: 

Κηρύσσουμε αναδασωτέα, ώστε να αποκλεισθεί η διά¬ 
θεσή της για άλλο προορισμό, τη δημόσια δασική έκταση 


(δάσος), εμβαδού τεσσάρων στρεμμάτων και τετρακο- 
σίων δέκα επτά χιλιοστών του στρέμματος (4,417), στη 
θέση «Ζενίθ» περιφερείας Κοινότητας Μαρκοπούλου Ω¬ 
ρωπού, Ν. Αττικής, με σκοπό τη διατήρηση του χαρακτή¬ 
ρα του δάσους και την επαναδημιουργία της δασικής 
βλάστησης η οποία, αποτελούμενη από χ. πεύκη, κατα¬ 
στράφηκε με παράνομη εκχέρσωση και παράνομη φύ¬ 
τευση ελαιοδένδρων μεταξύ των ετών 1978 -1989. 

Η ανωτέρω έκταση προσδιορίζεται από τα στοιχεία Α - 
Β-Γ-Δ-Ε-Ζ-Η-Θ-Ι-Α όπως αυτά φαίνονται στο συ¬ 
νημμένο διάγραμμα το οποίο αποτελεί αναπόσπαστο μέ¬ 
ρος της απόφασης αυτής και έχει όρια: 

Ανατολικά: Με αγροτική έκταση. 

Δυτικά: Με δημόσια δάσος κηρυγμένο αναδασωτέο. 

Βόρεια: Ομοίως ως άνω. 

Νότια: Εν μέρει με αγροτική έκταση και εν μέρει με δη¬ 
μόσιο δάσος. 

Τμήμα της ανωτέρω έκτασης υπό στοιχεία Γ - Δ - Ε - Ε1 
- Γ, πριν από την εκχέρσωση, ήταν δασωθείς αγρός μη α- 
ναγνωρισθείς με ένα των νομίμων τρόπων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 6 Αυγούστου 1999 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΧΑΜΑΚΙΩΤΗΣ 

ΤΥΠΟΓΡΑΦΕΙΟ 

Γιο τεχ*<κοι^ Αόνους ατο σχεύιάγαομαο 
>γινρ αακρυνση κατά *το<τοοτό ^ 

Αριθ. 2578 (3) 

Κήρυξη ως αναδασωτέας εκτάσεως 0,650 στρεμμάτων 
στη θέση «Τζαβέλλο» Κοινότητας Γραμματικού, του 
Νομού Αττικής, 

Ο ΓΕΝΙΚΟΣ ΓΡΑΜ. ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3200/55 «Περί Διοικητικής Απο- 
κεντρώσεως», όπως αυτές τροποποιήθηκαν μεταγενέ¬ 
στερα με το Ν.Δ. 532/70. 

2. Τις διατάξεις του Ν. 2503/1997 «Διοίκηση, Οργάνω¬ 
ση, Στελέχωσητης Περιφέρειας κ.λ.π.». 

3. Τις διατάξεις της παρ. 3 του άρθρου 117 του Συντάγ¬ 
ματος της Χώρας. 

4. Τις διατάξεις του Ν. 998/79 «Περί προστασίας των Δα¬ 
σών εν γένει εκτάσεων της Χώρας» και ειδικότερα: 

α)του άρθρου 41 παρ. 1, β) του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80 «περί οδηγιών για τις αναδασω¬ 
τέες εκτάσεις», β) 182447/3040/24.9.1980. 

6. Την αριθ. 3198/10.6.1999 πρόταση του Δασαρχείου 
Καπανδριτίου σχετικά με την κήρυξη ως αναδασωτέας, 
της αναφερομένης στο θέμα εκτάσεως, αποφασίζουμε: 


Κηρύσσουμε αναδασωτέα, ώστε να αποκλεισθεί η διά¬ 
θεσή της για άλλο προορισμό, τη δημόσια δασική έκταση, 
εμβαδού εξακοσίων πενήντα χιλιοστών του στρέμματος 
(0650), στη θέση «Τζάβελλο» περιφερείας Κοινότητας 
Γραμματικού, Ν. Αττικής, με σκοπό τη διατήρηση του χα¬ 
ρακτήρα της δασικής έκτασης και την επαναδημιουργία 
της δασικής βλάστησης η οποία, αποτελούμενη από σχί- 
να, πουρνάρια, άρκευθο, καταστράφηκε με παράνομη εκ- 
χέρσωση και παράνομη λατόμευση (εξόρυξη πέτρας) με¬ 
τά το έτος 1987 και προσδιορίζεται από τα στοιχεία Α - Β - 
Γ - Δ - Ε - Ζ - Α όπως φαίνονται στο συνημμένο διάγραμμα 
το οποίο αποτελεί αναπόσπαστο μέρος της απόφασης 
αυτής και έχει όρια: 

Ανατολικά: Με χωματόδρομο. 

Δυτικά: Με δασική έκταση. 

Βόρεια: Ομοίως ως άνω. 

Νότια: Ομοίως ως άνω. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 6 Αυγούστου 1999 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΧΑΜΑΚΙΩΤΗΣ 

